《题云门翠微深处》
明代·守仁

溪阁重重翠崦遮，无时云气湿袈裟。千峰树色藏朝雨，六寺钟声送晚鸦。

笔冢天寒收柿叶，香坛风落扫松花。倦游每忆消閒地，早晚扁舟向若耶。

作者简介：明僧。浙江富阳人，字一初，号梦观。发迹于四川延宁寺。后住持灵隐寺。洪武十五年被征，授僧录司右讲经，升任右普世。能诗。有《梦观集》。